29.07.2020

**Comunicat de presă**

**Reguli pentru angajatori în perioadele cu temperaturi extreme ridicate**

***Urmare a atenţionării meteorologice COD GALBEN (caniculă persistentă şi indicele de confort termic ITU peste 80 unităţi),*** vă informăm că Inspectoratul Teritorial de Muncă Galaţi efectuează verificări la angajatori privind măsurile aplicate de către aceştia în perioadele cu temperaturi extreme ridicate pentru protecţia persoanelor încadrate în muncă, conform O.U.G. nr. 99/2000.

În sensul Ordonanţei de Urgenţă nr. 99/2000 privind măsurile ce pot fi aplicate în perioadele cu temperaturi extreme pentru protecţia persoanelor încadrate în muncă, prin temperaturi extreme ridicate se înţeleg temperaturi exterioare ale aerului, care depăşesc +37°C sau, corelate cu condiţii de umiditate mare, pot fi echivalate cu acest nivel.

În perioadele cu temperaturi extreme ridicate angajatorii trebuie să asigure următoarele *măsuri minimale* pentru:

*a. menţinerea stării de sănătate a salariaţilor care lucrează în aer liber:*

- distribuirea apei minerale adecvate, câte 2-4 litri/persoana/schimb;

- asigurarea de duşuri;

- asigurarea echipamentului individual de protecţie.

*b. ameliorarea condiţiilor de muncă*

- reducerea intensităţii şi ritmului activităţilor fizice;

- asigurarea ventilaţiei la locurile de muncă;

- alternarea efortului dinamic cu cel static;

- alternarea perioadelor de lucru cu perioadele de repaus in locuri umbrite, cu curenţi de aer.

Angajatorii care nu pot asigura condiţiile mai sus menţionate vor lua, de comun acord cu reprezentanţii sindicatelor sau cu reprezentanţii aleşi ai salariaţilor, după caz, următoarele măsuri:

- reducerea duratei zilei de lucru;

- eşalonarea pe două perioade a zilei de lucru: până la ora 1100 şi după ora 1700;

- întreruperea colectivă a lucrului cu asigurarea continuităţii activităţii în locurile în care aceasta nu poate fi întreruptă, potrivit prevederilor legale.

Pentru prevenirea unor îmbolnăviri profesionale determinate de lucrul în condiţii de temperaturi extreme, angajatorul trebuie să ia următoarele măsuri:

- să asigure examenul medical la angajare şi controlul medical periodic,

- să urmărească depistarea precoce a salariaţilor cu contraindicaţii pentru munca la temperaturi extreme,

- să asigure primul ajutor şi transportul la cea mai apropiată unitate sanitară a persoanelor afectate,

- trecerea, după posibilităţi, în alte locuri de muncă sau reducerea programului de muncă pentru persoanele cu afecţiuni, care au contraindicaţii privind munca la temperaturi extreme.

Nerespectarea prevederilor Ordonanţei 99/2000 privind măsurile ce pot fi aplicate în perioadele cu temperaturi extreme pentru protecţia persoanelor încadrate în muncă se sancţionează cu amenda de la 1500 -2500 lei.

Inspector Şef

Laurenţiu ASAFTEI

Carmen Păunica Corodeanu

Inspector

Compartiment Comunicare şi Relaţii şi Publicul